Logo-ontwerper in Kaapstad: "DLV" | Konrad Rode
Jy's hier: Tuis > Logos ens. > DLV
Kliënt: Duits-onderwysersvereniging in Suider-Afrika
Die DLV ("Deutschlehrerverband im Südlichen Afrika") het Konrad genader, via Rudolf Rode, om 'n logo vir hulle te skep. DLV het begin deur logo-ontwerpe voor te stel wat deur skoliere geskets is. Konrad kies toe die ontwerp deur Shando Nomvelo, hieronder. Aan die regterkant kan jy die finale logo-ontwerp sien.
Ons was eers bekommerd dat die embleem miskien té besig lyk, maar gaan toe voort deur die goeie ou Helvetica* lettertipe te gebruik vir die onderskrif, asook 'n eenvoudige, grys Futura-tipe sans-serif lettertipe vir die hoofdeel, die "DLV" teks. Dit het 'n kalmerende effek op die kleurvolle embleem.
* Helvetica en sy afgeleides is staatmakers in Duitsland – beide in die advertensiewese, publikasies en op borde, maar toe Konrad dit vir die "DLV"-deel probeer gebruik, het dit te... georden en koud gevoel vir 'n plaaslike ontwerp.
Die mees gewilde lettertipe op die Web, Arial, is afgelei van Helvetica.
Vir die embleem het Konrad na Wikipedia toe gegaan en die amptelike vlae van SA en Duitsland afgetrek om die presiese RGB kleurwaardes te kry. Een van die kleure moes tóg afgewater word vir die onvermydelike CMYK proses-drukwerk.